PLANINSKO DRUŠTVO CELJE MATICA                                                                            Celje,  6. 1. 2011 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358,  www.planinsko-drustvo-celje.si 

MED PLOMINOM IN LABINOM 

STANDAR,  474 m, 

V NEDELJO,  16. JANUARJA 2011

HRBET UČKE LOČUJE NOTRANJOST ISTRE OD NJENE VZHODNE OBALE. 

UČKA SE NA CESTNEM PRELAZU POKLONU DOTIKA ČIČARIJE, 

20 km JUŽNEJE PA UTAPLJA V PLOMINSKI DRAGI, 

VENDAR SE STRMA KVARNERSKA OBALA IN HRIBOVJE NAD NJO TAM ŠE NE KONČATA. 

NADALJUJETA SE DO LABINSKE DRAGE IN ŠE NAPREJ VSE DO RAŠKEGA ZALIVA. 

KER SE ŠE VEDNO ZGODAJ STEMNI, VAS TOKRAT S Petrom P asarjem 

VABIMO PO OZNAČENIH PLANINSKIH POTEH LE OD PLOMINA DO LABINA 

ALI OD Flanone DO Albone, KAKOR STA SE TI MESTI IMENOVALI V RIMSKI DOBI. 

S POSTAJALIŠČA PRED GRADBIŠČEM NA GLAZIJI OB LJUBLJANSKI CESTI 

SE Z NAROČENIM AVTOBUSOM ODPRAVIMO OD PETIH ZJUTRAJ, OB 5:00. 

ŽE V POSTOJNI ZAPUSTIMO PRIMORSKO AVTOMOBILSKO CESTO 

IN ONSTRAN MEJNEGA PREHODA JELŠANE ZDRSNEMO K MORJU PO REŠKEM KRAKU. 

PO OBALNI CESTI NAD OPATIJO DOSPEMO NA ZAČETEK POTI V PLOMINU, 171 m. 

LETA 1931 JE V PLOMINU ŽIVELO 1556 LJUDI, 70 LET POZNEJE PA LE ŠE 124. 

VEČINO STA PREGNALI BLIŽNJI ELEKTRARNI NA PREMOG S SKUPNO MOČJO 330 MW, 

PRIPRAVLJENI PA SO NAČRTI ŠE ZA TRETJO Z MOČJO 500 MW... 

OB ZNAKIH ISTRSKE IN LABINSKE PLANINSKE POTI SESTOPIMO V LUKO PLOMIN, 2 m. 

PREČKAMO KANAL, PO KATEREM SO 1932. IZPRAZNILI 8,6 km² VELIKO JEZERO POD UČKO, 

IN SMUKNEMO POD TRAKOM ZA DOVOZ PREMOGA V OBE ELEKTRARNI. 

IPP IN LPP NAS POVEDETA SKOZI MRTVO VAS VESELICI. 

PO SVOJE STOPIMO S POTI V LEVO POGLEDAT NA IZREDNO RAZGLEDNI OSOJ, 386 m. 

PO OZNAČENI POTI NADALJUJEMO VZPON ČEZ STANDAR, 474 m, 

NATO PA ZAVZAMEMO DOBRO OHRANJENO GRADIŠČE KUNCI, 333 m, IZ BRONASTE DOBE. 

ŽE LETA 1874 GA JE RAZISKOVAL IN OPISAL PUSTOLOVEC Richard Francis Burton... 

POLOŽNA POT SKOZI RIPENDO VICANI IN ČEZ MAVALJ, 291 m, 

PRIPELJE DO VODNEGA STOLPA, ODKODER SE STRMO SPUŠČAMO V PLOMINSKO DRAGO. 

STEZA PRIPELJE POD PRILJUBLJENO PLEZALIŠČE VELIKE STIJENE, 

PO PREČKANJU CESTE IZ LABINA V RABAC PA NA PEŠČENO OBALO V MASLINICI, 0 m. 

V MASLINICI PRI RABCU SE PO 5 urah POŠTENO ODDAHNEMO IN OKREPČAMO. 

ZA KONEC SE Z OBALE POVZPNEMO PO RAZGIBANI PEŠPOTI V LABIN, 320 m. 

DOBRŠEN KOS POTI VODI OB ŽUBOREČEM POTOKU RABAC IN ČEZENJ PO DESETIH BRVEH. 

POTOK POD IMENOM PEĆINA PRITEČE IZ KRAŠKE JAME, 

HITI ČEZ BRZICE, ŠUMI V SLAPU IN NAPOLNI JEZERCE, PREDEN V RABCU DOSEŽE MORJE. 

OB POTI PRITEGNE NAŠO POZORNOST POZABLJENA CERKVICA SVETEGA HADRIJANA. 

PRAV TAKO SI VZAMEMO ČAS TUDI ZA OGLED NEGRIJEVE JAME. 

KAR 15 POUČNIH TABEL OB POTI PONUJA OBILO TEHTNIH IZGOVOROV ZA POSTANKE, 

TAKO DA PRIPABERKUJEMO ŠE OKOLI 2 uri ZMERNE HOJE, 

PREDEN SE SREČAMO Z VOZNIKOM NA PARKIRIŠČU POD TRGOM SVETEGA MARKA, 291 m. 

NAZADNJE NITI NE UTEGNEMO VEČ RAZISKOVATI STARODAVNEGA LABINA. 

PRED POL STOLETJA SO GA RUDNIŠKI ROVI POD MESTOM 

BOLJ OGROŽALI KOT PRED DAVNIMI STOLETJI USKOKI, KI SO BILI ŽE ZAVZELI PLOMIN...

DOMOV SE PO ISTIH CESTAH VRNEMO MED 21. IN 22. uro 

DA NE BO TEŽAV NA MEJI V JELŠANAH, IMEJMO PRI SEBI OSEBNO IZKAZNICO.! 

PRIJAVE SPREJEMAMO V DRUŠTVENI PISARNI, PRISPEVEK ZA PREVOZ PA ZNAŠA 24,00 €. 

                                                                    DOBER DAN V ISTRI!                                         Tone Primožič 

